Sixtus episcopus, servus servorum Dei, dilectis filiis universis vassalis ecclesie Autissiodor., salutem et apostolicam benedictionem. Hodie venerabilem fratrem nostrum Inguerrandum episcopum Autiss. licet absentem, a vinculo quo ecclesia Saluberiensi, cui tunc preerat, tenebatur, de fratrum nostrorum consilio et apostolice potestatis plenitudine absolventes, eum ad ecclesiam Autissiodorensem, tunc per obitum bone memorie Petri dum viveret episcopi Autissiodor., extra romanam curiam defuncti, pastoris solatio destitutam, de dictorum fratrum consilio apostolica autoritate transtulimus, ipsumque eidem ecclesie Autissiodor. in episcopum prefecimus et pastorem curam, et administrationem ejusdem ecclesie Autiss. sibi in spiritualibus et temporalibus plenarie commitendo, prout in nostris inde confectis litteris plenius continetur. Quocirca universitati vestre per apostolica scripta mandamus, quatenus eundem episcopum, tanquam patrem et pastorem animarum nostrarum, devote suscipientes, et debita honorificentia prosequentes, ei fidelitatem solitam, nec non consueta servitia et jura si a nobis debita exhibere integre studeatis, alioquin sententiam sive penam quam idem episcopus rite tulerit seu statuerit in rebelles ratam habebimus et faciemus, auctore Domino, usque ad satisfactionem condignam inviolabiliter observari. Datum Rome, apud Sanctum-Petrum, anno Incarnationis Domini millesimo quadringentesimo septuagesimo quinto, idibus martii, pontificatus nostri anno quinto. Mar. de Urbino, H. Jacobi. Super plica, M. Zoccho, N. de Gottifredis.